	[image: image2.jpg]




	Център на НПО

в Разград


Проект „ПРАВОСЪДИЕ БЛИЗО ДО ХОРАТА: втора фаза”
Изх. № Ц-34/21.03.2012

ДО Г-ЖА ЦВЕТАНКА ТАБАНДЖОВА
ПРЕДСЕДАТЕЛ 

НА КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ НА ОРГАНИТЕ НА СЪДЕБНАТА ВЛАСТ 
КЪМ ВИСШ СЪДЕБЕН СЪВЕТ
ГРАД СОФИЯ
УВАЖАЕМА ГОСПОЖО ТАБАНДЖОВА,

С удоволствие Ви информирам, че от месец ноември 2011г. започна проект “Правосъдие близо до хората: втора фаза”. Проектът се осъществява от Националната НПО мрежа за гражданско наблюдение на съда чрез Центъра на НПО в Разград.
Проектът „Правосъдие близо до хората: втора фаза” е в активен етап – извършване на гражданскo наблюдениe в 12 съдилища в Южна България. Проектът е изцяло с изследователска насоченост, прилага се методът на гражданско наблюдение на съда, като целта е да се подпомага развитието на съда и да се повишава обществената осведоменост и доверие в съдебната система.

Моля, за целите на проекта, да ни предоставите информация на магнитен носител за степента на натовареност в органите на съдебната власт съгласно установената форма, публикувана доскоро на страницата на ВСС,  в рубриката „Съдебна статистика”! Необходима ни е актуална информация към 01.01.2012 г. за всички органи на съдебната власт поотделно – съд, прокуратура и следствие. 
Ние ще Ви информираме периодично за резултатите от гражданското наблюдение и ще изпращаме нашите междинни доклади за всяка една от четирите групи наблюдавани съдилища. 

Бихме желали да отправим покана за участие в планираните дейности, кръгли маси и конференции по време на проекта.  В момента е в ход наблюдението на първа  и втора група от 12 съдилища в Южна България.
Проектът е консултиран от Висшия съдебен съвет и има за цел да подобри отчетността, прозрачността и етиката в съдебната система в България чрез механизъм за успешно гражданско наблюдение на съда на национално ниво.

Подцели:

1. Създаване на национален механизъм за гражданско наблюдение на съдебната система - системно гражданско наблюдение и отчитане на прозрачност, отчетност и етика в съдебната система и силна гражданска ангажираност в реформата на съдебната система.

2. Укрепване капацитета на Мрежата за гражданско наблюдение на съда - активно ангажирана гражданска мрежа, което ще гарантира устойчивостта и ефективността на гражданското участие в процеса на отчетност на съдебната система.

3. Позициониране на Националната НПО мрежа за гражданско наблюдение на съда, като ключов актьор в съдебната реформа. 


Центърът на НПО в Разград избра мрежа от 24 съдилища в 24 града в Южна България, разделени четири групи по 6 (4 районни и 2 окръжни). Те са групирани условно в  три групи според степента на годишна натовареност. Ще наблюдаваме съдилища на районно и общинско ниво в продължение на 18 месеца. Целият проект е с продължителност 24 месеца. 

Ще се наблюдават ключови области от съдебната дейност от значение за съдебната реформа на местно ниво в различни съдилища в Южна България на районно и окръжно ниво.

1. Етично поведение и конфликт на интереси – Закон за предотвратяване и установяване на конфилкт на интереси и Кодекс за етично поведение на българските магистрати. 

2. Отчетност, публичност и прозрачност – интернет-страници; визуализация; електронни услуги-електронно правосъдие; съдебни такси (договори, начин на плащане, комисиионни, посредници);

3. Случайното разпределение на постъпилите съдебни дела и публикуване на съдебните актове на електронните страници на съдилищата;

4. Правосъдие за деца/Младежко и детско правосъдие  – Закон за закрила на детето, Семен кодекс, Закон за защита от домашно насилие, Закон за борба против протиообществените прояви на малолетни и непълнолетни. 


Наблюдението се извършва от обучен за целите на проучването екип, който събира данните от мониторинга с помощта на стандартни карти за оценка, съставени за нуждите на проекта и спецификите на съдебните процеси. Използва се смесена методика, която включва лично наблюдение с присъствие в съдебната зала, събиране на факти с помощта на разговори с граждани или извличане на информация от публикации в медиите.

В рамките на проекта ще се анализират интернет-страниците на 24 съдилища и ще се изготви документ с обективно представяне на фактите и сравнения. Ще се изследват практиките в съдилищата в стремежа им да направят дейността на институцията публична и прозрачна, да увеличат степента на информираност на гражданите.


Предвидени Дейности по проекта: 

1. Подготовка и актуализиране на картите за гражданско наблюдение;
2. Тренинги за гражданско наблюдение със 100 участника – 4 бр.;
3. Гражданско наблюдение;
4. Месечни отчети от гражданско наблюдение;
5. Аналитични доклади от гражданско наблюдение;
6. Отпечатване на 4 междинни аналитични доклада в бюлетин „Граждански наблюдател;
7. Междинен доклад за напредъка на съда;
8. Доклад за напредъка на съда;
9. Кръгли маси - обществени срещи/пресконференции/брифинги;
10. Национални конференции за гражданско участие в съдебната реформа – 2 бр;
11. Анализ на българските и европейските съдебни практики;
12. Развитие и актуализиране на интернет-страницата на мрежата;
13. Управление на проекта.

Ключовите етапи на проекта включват подбор на местните партньори, сключване на споразумения, организиране на обучения за партньорите и наблюдаваните съдилища, гражданско наблюдение, писане на доклади, коментиране на докладите, обобщаване в аналитични доклади на всяка група, издаване на доклад за напредъка на съда.

Очаквани резултати:
· 48 доброволци - граждански наблюдатели и експерти са селектирани, обучени и натрупали опит;

· Изготвени са 96 месечни доклада за гражданско наблюдение на 24 съдилища в 24 различни градове;

· Изготвени са 24 аналитични доклада с изводи и препоръки за наблюдение на всеки един съд;

· Изготвени са 4 междинни аналитични доклада от резултатите на 4 групи наблюдавани съдилища;

· Изготвен един доклад за напредъка на съда в Южна България с изводи и препоръки;

· Изготвен един междинен доклад за наблюдението на 8 съдилища в средата на 2012г., издаден в бюлетин Граждански наблюдател;

· Изготвени са 3 становища, анализи и предложения по важни теми;

· Проведени са над 50 срещи с обществеността в 25 града;

· Проведени са над 48 срещи с представители на съдебната власт в 24 града;

· Проведени 2 национални конференции за представяне на резултатите от гражданското наблюдение в град София; 

· Над 60 публикации в медиите.

· Привлечени са нови 24 членове на Националната мрежа и в резултат общия брой на членовете става над 70 на територията на цяла България.

· Изготвени са 1 междинен и 1 окончателен отчет – програмен и финансов;


След приключването на проекта се очаква участвалите неправителствени организации да могат да прилагат опита си в други обществени сфери и да могат да го разпространят и сред други организации, за да наблюдават съдилищата в други градове.


В края на проекта ще бъде отпечатан финален „Доклад за напредъка на съда в Южна България”. В него ще бъдат публикувани резултатите от наблюдението над съдебната институция и препоръки на експертите за подобряване на работата. Докладът ще бъде представен на заключителна конференция в края на проекта.
Повече за проекта можете да научите на: www.watch.ngo-rz.org.


Искрено вярвам да приемете нашето предложение за сътрудничество!

21.03.2012г.

Гр. Разград

С уважение: 

Георги Милков

Председател

С подкрепата на Фондация „Америка за България”

Фондация „Америка за България” подпомага развитието и растежа на динамичен частен сектор в полза на свободна и демократична България.  Основана през 2008 година, Фондацията е наследник на Българо-американския инвестиционен фонд, създаден от Правителството на САЩ чрез Американската агенция за международно развитие. Грантовете, които Фондация „Америка за България” предоставя, продължават отношенията на доброжелателство и приятелство между народите на САЩ и България.

Носител на Златен ключ 2007 за достъп до обществена информация
Сдружение "ЦЕНТЪР НА НПО В РАЗГРАД" е регистрирано в съответствие с ЗЮЛНЦ, решение  по ф.д. №37/1997 г. на РОС 

БУЛСТАТ: 116019267, жк. “Освобождение” 34, пк 237, Разград 7200, България
Тел./Факс: (+359 84) 661694, Е-mail: bafe@ngo-rz.org, www.ngo-rz.org 

